מקורות למסכת פסחים – דף 4

(1) לסיים את המקורות מדף 3

(2) גמרא עד דף ב: "דעבד רבנן לדאורייתא", רש"י, תוס', ר' דוד, חי' ר"ן

ר"ח ד"ה תא שמע בודקין, מהר"ם חלאווה ד"ה אלמא אור אורתא הוא ש"מ, ר' דוד ג. ד"ה אלמ' אור אורתא הוא ש"מ

בענין תוד"ה רבי אליעזר ב"י – רמב"ם הל' יו"ט ח:יח, מאירי נה. ד"ה המשנה השביעית

[וע"ע פני יהושע כאן על רש"י ד"ה אסור בעשיית מלאכה, ושפת אמת כאן ד"ה מאימתי י"ד; ואכמ"ל]

(3) למה אסור לעשות מלאכה בי"ד אחר חצות?

משנה נ. "מקום שנהגו ... אין עושין", רש"י, תוס'

רי"ץ גיאת הלכות קידוש (בסופו) "תנא העושה מלאכה בערבי שבתות ... והוא עוסק במלאכתו"

בעל המאור ריש פרק ד' עד "עושין לפי המנהג", מלחמת ה' עד "יותר כדברי רש"י ז"ל", השגת הראב"ד עד "לחזק טעם האיסור", ר"ן שם ד"ה מקום שנהגו

רמב"ם הל' יו"ט ח:יז-יח, הל' כלי המקדש ו:ט-י, משל"מ שם "וי"ל בדברי רבינו הללו דבכל החלוקות ... מנין חילוק זה"

פני יהושע דף נ.

ביאור הלכה תסח:א

(4) איך יתרץ בעל המאור את קושיית הרמב"ן מדין דבר שבמנין צריך מנין אחר להתירו?

צל"ח נ. (על תוד"ה מקום שנהגו) ד"ה ונראה דאף בזמן הזה

בעל המאור דף ג. באלפס ד"ה והא דאמר רב גידל, מלחמת ה' שם עד "בכלל השבתה שבתורה אסור אכילה"

האם מחלוקת זו בין בעל המאור ורמב"ן קשורה למחלוקת שלהם בענין מלאכה בערב פסח?

(5) בענין מעמד ערב פסח אחר חצות:

שם היום – רש"י וחזקוני ויקרא כג:ה

אבילות – שו"ע יו"ד שצט:ג, ש"ך שם ס"ק יא, ביאור הגר"א שם ס"ק ט

אמירת ויהי נועם - שערי תשובה על שו"ע או"ח סי' רצה ס"ק ב "וכת' בשאלת יעבץ ... אף כשחל פסח בשבת ע"ש"

למה החמירה התורה בערב פסח אחר חצות? ספר החינוך סי' תפה חלק "משרשי המצוה", מאירי פסחים ה. "ורבותי פירשו שהיום כלו נחלק לארבעה חלקים ... אחר חכמת האצטגנינות"

הלכות רי"ץ גיאת הלכות קידוש [עמוד טז]

תנא העושה מלאכה בערבי שבתות ובערבי ימים טובים מן המנחה ולמעלה ובמוצאי ימים טובים ובכל מקום שיש נדנוד עברה לאיתויי תענית צבור אינו רואה סימן ברכה, סימן ברכה הוא דלא חזי הא שמותי לא משמתינן ליה. וערבי פסחים בזמן הזה כערבי ימים טובים ובזמן שבית המקדש קיים עושין מלאכה עד חצות במקום שנהגו אבל מחצות ולמעלה אין עושין שאין בדין שיהא קרבנו קרב והוא עוסק במלאכתו.

פני יהושע מסכת פסחים דף נ עמוד א

במשנה מקום שנהגו לעשות מלאכה כו' מקום שנהגו שלא לעשות אין עושין. ופרש"י כדי שלא יהא טרוד במלאכה וישכח ביעור חמצו ושחיטת הפסח ותיקון מצה. והקשה הרב המגיד [בר"מ פ"ח מהל' יום טוב הלכה י"ח] דא"כ ערב סוכות נמי טרוד בעשיית סוכה ומשו"ה מפרש כמ"ש התוס' בשם הירושלמי דטעמא משום הקרבת הפסח. ובאמת משום הא לא איריא דנראה דרש"י בעצמו נזהר מזה וכתב לשון דשמא ישכח וזה לא שייך אלא לענין ביעור חמץ שאינו אלא לשעה קלה וכן בשחיטת הפסח דיש בני אדם שנמנין על פסחין של אחרים וזה לשעה עומדת, וכן בתקון מצה לצורך הלילה ומשום הכי בכל הני איכא למיחש שאם יהא טרוד במלאכה גמורה יבוא לידי שכחה משא"כ בעשיית סוכה היא ג"כ מלאכה גמורה ואדרבא דרכו להתעסק בהן בימים שבין יוה"כ לסוכות כדאיתא במדרש ולקחתם לכם ובפוסקים משו"ה ליכא למיחש שמא ישכח וכיוצא בזה כתב בעל תוי"ט ע"ש. אלא דבין לפירש"י ובין לפירוש התוס' בשם הירושלמי קשיא לי דאכתי אמאי שביק תנא עיקר דינא דעשיית מלאכה בערב פסח אחר חצות דלא אשכחן דתני לה בשום דוכתא במשנה ונקיט מנהגא דקודם חצות, דאף דרש"י הרגיש בזה בסמוך בלשון הגמרא מאי איריא ומפרש דעיקר מתני' לדיוקא דאחר חצות אתי אלא דאפ"ה לא פסיקא הך מילתא דהא איכא למימר דלאחר חצות נמי במנהגא תליא מילתא, אלא הא דנקיט קודם חצות היינו לאשמעינן היא גופא דאפילו קודם חצות הוי מנהג חשוב במקום שנהגו לאפוקי לילה שלפניה אי נהגו לא משגחינן בהו כמו שפירש"י להדיא בריש מכילתין דאפילו נהגו בטלה דעתן, ועוד דלפירש"י דהכא אדרבא איכא למימר איפכא דלאחר חצות קיל טפי כשגמר כל מצוות ביעור חמץ ועשיית המצות, וכה"ג לפי' התוס' לענין קרבן פסח. ועוד דלפירש"י והתוס' קשה מ"ט דב"ש דאסרו אפילו בלילה הא לא שייך הנך טעמי כלל, וא"כ מדב"ש נשמע לב"ה דאיכא נמי טעמא אחרינא. ולולי שאיני כדאי היה נראה לי לפרש דעיקר מנהגא דאיסור מלאכה קודם חצות היינו משום דלאחר חצות פשיטא טובא דאיסור גמור הוא והיינו משום דכתיב בפרשת אמור אלה מועדי ה' וסמיך ליה בחדש הראשון בארבעה עשר בין הערבים פסח לה', וא"כ משמע דמהאי שעתא די"ד לאחר חצות איקרי מועד והיינו לענין איסור עשיית מלאכה כחולו של מועד אי מדאורייתא או מדרבנן ומשו"ה יש מקומות שנהגו אפילו קודם חצות משום גדר דלאחר חצות דלא ליזלזלי ביה כדאמרי נמי בריש מכילתין [ב' ע"ב] דלא מצינו יום שמקצתו מותר ומקצתו אסור, ומהאי טעמא גופא איכא למימר דהיינו טעמא דב"ש דאסור אף בלילה דלא מצינו שהיום אסור והלילה מותר. כן נראה לי נכון, ואפשר לפרש ג"כ שיטת הירושלמי על דרך זה ועיין עוד בסמוך:

ביאור הלכה סימן תסח סעיף א

\* מחצות ולמעלה - עיין מ"ב והוא ע"פ הירושלמי שהביאוהו הפוסקים דהטעם משום שחיטת הפסח ולפ"ז אם חל פסח במ"ש מותר במלאכה מעיקר הדין עד המנחה כיון דשחיטת הפסח הוא למחר בשבת וכמו שכתב המהרי"ל ורש"י פירש עוד טעם כדי שלא יהא טרוד במלאכה וישכח ביעור חמצו וכו' ותיקון מצה לצורך הלילה וכו' ולפי טעם זה אפי' כשחל פסח במ"ש ג"כ יש ליזהר שלא לעשות מלאכה מחצות שהרי טרוד בביעור חמץ ותיקון המצה לצורך מחר אלא דרוב הפוסקים תופסין טעם הירושלמי וא"כ אפשר דאין להחמיר:

צל"ח מסכת פסחים דף נ עמוד א

בא"ד ונראה דאף בזמן הזה דליכא הקרבה כיון שנאסר אז אסור לעולם. ולענ"ד הדבר צ"ע, דבשלמא אם היה גזירה דרבנן שייך לומר דהוה דבר שבמנין וצריך מנין אחר להתירו וכיון שלא הותר במנין אחר נשאר באיסורו, אבל לפי מה שכתבו התוספות בשם הירושלמי שאסור מן התורה משום קרבן, ובדבר שאסרה התורה לא שייך שנאסר במנין, וכיון שהאיסור הוא מפני הקרבן לא אסרה תורה אלא כשמביא קרבן, וכיון שעתה אין לנו קרבן אין כאן איסור תורה, ואין זה דומה להיו נכונים וגומר אל תגשו אל אשה שהוצרך הקדוש ברוך הוא להתירו [עי' ביצה ה' ע"ב], דשם נאמר אל תגשו אל אשה, אבל כאן בערב פסח וכי אמר הקדוש ברוך הוא לא תעשו מלאכה בארבעה עשר בניסן, הקדוש ברוך הוא אמר לא תעשו מלאכה בעת שתקריבו הפסח, וכיון שאין פסח בזמן הזה לא נאסר כלל.

ועפ"י זה יש ליישב שיטת הרז"ה [ט"ז ע"ב מדפי הרי"ף] שהתיר בזמן הזה, והרמב"ן במלחמות והרא"ם שם בביאוריו לסמ"ג השיגו עליו מרבי [יהודה נשיאה] שהיה מתענה בערב פסח, ורב ששת לקמן דף ק"ח ע"א, וקאמר שם נימא קסבר משום פסחא, והרי בימיו לא היה פסח, אלא ודאי כשנאסר בזמן הפסח אף בזמן הזה אסור. ולפמ"ש אין זה ראיה, דאכילה גזירה דרבנן ושייך דבר שנאסר במנין, אבל המלאכה אינה גזירה דרבנן אלא יום טוב של תורה בעת הקרבת קרבן ומעולם לא גזרו בו רבנן דבר. ואולי דעת הרמב"ן והתוספות דאף להירושלמי אעפ"כ היה בזה גזירה דרבנן, דהרי כל ישראל אסורים מחצות היום ומעלה, והרי היה טמא ומי שהיה בדרך רחוקה, דודאי משנתינו לא על ירושלים [בלבד] נשנית, והרי אלו לא הביאו קרבן. וצריך לומר כיון שקבעה התורה יום טוב ביום ההוא לרוב ישראל העושים הפסח, גזרו חכמים על הטמאים ועל הרחוקים.

חזקוני ויקרא פרק כג פסוק ה

(ה) בין הערבים פסח ערב יום טוב הראשון והלילה נקראו פסח על שם שעסוקין בקרבן שנקרא כך אבל שאר החג מליל ראשון ואילך נקרא חג המצות.

שולחן ערוך יורה דעה סימן שצט סעיף ג

אם קבר את מתו שבעה ימים קודם הרגל, ונהג בהם גזירת שבעה, הרגל מבטל ממנו גזירת שלשים, אפילו חל יום שביעי בערב הרגל, דמקצת היום ככולו ועולה לכאן ולכאן, ומותר לכבס ולרחוץ ולספר בערב הרגל.

הגה: סמוך לחשיכה (טור). ובערב פסח מותר בכל אחר חצות, דהיינו מזמן שחיטת הפסח ואילך; ועדיף שיגלח קודם חצות, הואיל ואחרים אסורים לגלח אחר חצות (תשובת ר"י מינץ סימן ד')...

ש"ך יורה דעה סימן שצט ס"ק יא

יא ובערב פסח כו'. זה הוציא הרב מתשובת מהר"י מינץ סי' ד' וצ"ע דאדרבה משמע שם דע"פ שוה לכל ערב יום טוב לענין כיבוס ורחיצה דלא הותר אלא סמוך לחשיכה דמסיים שם וא"כ יכול לספר קודם חצות ול"ד לרחיצה דאפשר מחשיכה כו' עיין שם רק דאיתא שם דבערב פסח יש לגלח קודם חצות הואיל ואחרים אסורים לגלח אחר חצות דאין עושין מלאכה בערב פסח אחר חצות מפני שהיה זמן שחיטת הפסח וכמו שנתבאר באורח חיים סי' תקמ"ח עיין שם וראיתי בב"ה שהעתיק דברי הרב והשמיט הא דבערב פסח מותר בכל וצריך עיון:

ביאור הגר"א יורה דעה סימן שצט ס"ק ט

(ט) ובע"פ כו'. נראה דחשיב כמו מועד דקרא חשבו בתוך המועדים וכן מדמי בגמרא פ"ד דפסחים (נ"ה ב') ובפ"ב דמ"ק:

שערי תשובה סימן רצה ס"ק ב

... וכת' בשאילת יעבץ סי' י"ט אם חל פסח בשבת א"ל ויהי נועם במ"ש שלפניו אך כשחל יום טוב אחר השבת אף אם הוא צום כפור י"ל ויהי נועם במ"ש שלפניו והביאו בר"י ובש"ל כתב דטעמו משום איסור מלאכה בע"פ וכתב שכמדומה לו שבמקומות אלו אומרים אף כשחל פסח בשבת ע"ש...

ספר החינוך פרשת ראה מצוה תפה

משרשי המצוה, לפי שענין איסור חמץ בפסח הוא איסור חמור ביותר מצד שענין זה יסוד גדול בדתנו, כי יציאת מצרים הוא אות ומופת מוכרח בחדוש העולם שהוא העמוד הגדול שאולמי התורה נסמכים בו כמו שכתבתי כמה פעמים, ועל כן כל מצוה שהיא לזכר יציאת מצרים חמורה עלינו וחביבה הרבה, על כן מצד החומר הגדול שבה תזהירנו התורה להתחיל בה שש שעות קודם הגיע זמן הנועד לאותו הנס שהוא התחלת יום חמשה עשר, וכל זה למען נתן אל לבנו חומר המצוה וגודל ענינה בראותנו כי התורה תעשה לנו גדר סביב לה.